תחנת הרכבת מודיעין – מרכז

תחנת הרכבת מודיעין – מרכז היא תחנת נוסעים של רכבת ישראל המשרתת את העיר מודיעין-מכבים-רעות והיישובים הסובבים אותה. התחנה ממוקמת בקצה מסילת מודיעין–ענבה. תחנת "מודיעין מרכז" היא תחנת הרכבת התת-קרקעית הראשונה בישראל. שטחה הוא כ-7,000 מטר רבוע, ורציפיה ממוקמים כ-15 מטרים מתחת לפני האדמה. תחנת "מודיעין מרכז" הייתה תחנת הרכבת הגדולה בישראל ממועד פתיחתה ועד פתיחת תחנת הרכבת ירושלים – יצחק נבון. תכנון קו הרכבת למודיעין החל בשנות ה-90 של המאה ה-20 עם הקמת העיר. ב-1997 הודיעו משרדי האוצר והתשתיות כי נשקלת האפשרות שהקו יופרט, יוקם ויופעל על ידי יזם פרטי, אך ההחלטה לא יצאה לפועל. בשנת 2000 החלה עיריית מודיעין לקדם את תכנון התחנה באזור מרכז העסקים הראשי של העיר כתחנת הקצה של הקו, במטרה שהוא יפתח בשנת 2004. המרכז להקמת הקו פורסם בספטמבר 2002, החברות טר-ארמה ודניה סיבוס זכו במכרזים להקמת תשתית המסילה ובאוקטובר 2003 זכתה חברת שפיר הנדסה במכרז להקמת התחנה בעלות של 155 מיליון שקל. תחנת מודיעין מרכז נפתחה ב-1 באפריל 2008. בשנת 2021 ותחילת 2022 התבצעו בתחנה עבודות להצבת תשתית חשמול בתחנה, תשתית זו מאפשרת לציוד נייד חשמלי לנסוע בתחנה. עם סיום העבודות התחנה היא אחת מ-11 תחנות רכבת בארץ המחוברות לתשתית החשמול וב-31 במרץ 2022 התחיל לפעול ממנה קו פרברי אל תחנת הרכבת ירושלים - נבון דרך קשת מודיעין. לתחנה שלושה מפלסים עיקריים: כניסה מהרחוב אולם נוסעים, קופות, ושערי ביקורת כרטיסים רציפים בתחנה ארבע מסילות התוחמות שני רציפים באורך 250 מטר. היציאה מהתחנה אפשרית משני צדדיה באמצעות מעבר תת-קרקעי. במפלס אולם הנוסעים ישנה מבואה מסחרית אשר אינה פעילה ונועדה לקשר את התחנה לתחנה המרכזית של מודיעין. הכנה זו בוצעה בעת בניית התחנה. בתחנה זו הותקנה מערכת הזנה חשמלית עילית על ידי חברת SEMI הספרדית ב-2022. המערכת מספקת מתח חילופין של 25 אלף וולט בתדירות של 50 הרץ, ומאפשרת לציוד נייד רכבתי בעל פנטוגרף לפעול בתחנה. באותה עת הציוד החשמלי של רכבת ישראל היה קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס. פעילות קווי הרכבת בתחנה זו מתקיימת בין השעות 6 בבוקר (בקירוב) ל-9 בערב (בקירוב) בימי חול. בסופי שבוע וערבי חג הפעילות מצומצמת לשעות 8 בבוקר ל-2 בצהריים (בקירוב) בימי שישי וערבי חג ולשעות 9 בערב ל-11 בערב (בקירוב) במוצאי שבת. ברוב שעות היום יוצאות שתי רכבות בכל שעה לתל אביב ולחיפה והן ממשיכות עד לנהריה. משך זמן הנסיעה לתחנת תל אביב השלום הוא כ-33 דקות ולחיפה מרכז כשעה ו-40 דקות, בחזור משך הנסיעה מתחנת תל אביב השלום הוא כ-40 דקות. בשעות הערב (שבימי חול) יוצאת גרסה מקוצרת של הקו המגיעה עד לתחנת הרצליה, ובסופ"ש וערבי חג יוצאת גרסה מקוצרת נוספת של הקו המגיעה עד לתחנת תל אביב – מרכז. ב-31 במרץ 2022 נפתח הקו לתחנת הרכבת ירושלים – יצחק נבון שעובר גם דרך תחנת הרכבת פאתי מודיעין הסמוכה. תחנה זו משמשת כתחנת הקצה של קו זה. התחנה ממוקמת בכיכר התחבורה שהיא מוקד התחבורה המרכזי בעיר. שמונה קווים פנימיים במודיעין (50, 52, 53, 54, 56, 57, 58, 59) ומספר קווים אזוריים עוברים דרך הכיכר. בנוסף התחנה המרכזית של מודיעין גם ממוקמת בכיכר. מהתחנה המרכזית ישנם שני קווים פנימיים (51, 55) וקווי שירות לתל אביב, רמלה, לוד, ראשון לציון, שוהם, רחובות, ירושלים, באר שבע ויישובי יהודה ושומרון. בשנת 2026 צפויה להיפתח מסילת ראשון לציון–מודיעין בין נתיבי כביש 431 לכיוון ראשון לציון ולהוות מסילת רוחב בין ערי דרום גוש דן ממודיעין דרך התחנה העתידית רמלה דרום, תחנת הרכבת הראשונים, התחנה העתידית מעוין שורק ועד תחנת הרכבת ראשון לציון משה דיין. עם סיום הקמת המסילה יחל לפעול קו נוסעים נוסף אשר יתחיל בתחנה זו. מסילות הרכבת לכיוון התחנה מבט נוסף על המסילות רכבת נכנסת לתחנה - קומת הרציפים רכבת ברציף 4 בתחנה אולם הנוסעים הראשי בעת הבנייה העלייה מקומת הרציפים לקומת אולם הנוסעים מדיה וקבצים בנושא תחנת הרכבת מודיעין – מרכז בוויקישיתוף אתר האינטרנט הרשמי של תחנת הרכבת מודיעין – מרכז תחנת הרכבת מודיעין - מרכז, באתר רכבת ישראל ליברמן: רכבת ישראל תחל בחודש הבא בהקמת שתי תחנות רכבת במודיעין, באתר פורט2פורט, 30 בדצמבר 2003 הודעה לעיתונות על השקת תחנת רכבת מודיעין מרכז, באתר רכבת ישראל, 31 במרץ 2008 נועם דביר, תרדו קצת מהפסים - מסע בין תחנות הרכבת, באתר הארץ, 29 באוגוסט 2008 נועם דביר, תרדו קצת מהפסים - מסע בין תחנות הרכבת, באתר הארץ, 29 באוגוסט 2008 פרויקטים - תחנות רכבת, באתר פ.ק.צ. הנדסה (1997) בע"מ דוד חיון, ‏משרדי האוצר והתשתיות יכינו מיכרז בינלאומי להפרטת קו רכבת חדש, באתר גלובס, 11 באוגוסט 1997 דליה טל, ‏עיריית מודיעין: לתכנן כבר כעת קו רכבת לת"א, ללא כל קשר לקו ת"א-ירושלים, באתר גלובס, 26 בנובמבר 2000 גל ניסים, ‏נתב"ג-מודיעין: הרכבת מוציאה מכרזים להקמת קו רכבת חדש, באתר גלובס, 9 בספטמבר 2002 גל ניסים, ‏חברת תר ארמה זכתה במכרזי הרכבת להקמת הקו נתב"ג-מודיעין, באתר גלובס, 10 באוקטובר 2002 גל ניסים, ‏דניה סיבוס זכתה במכרז לעבודות תשתית בקטע קו נתב"ג-מודיעין ב-169 מיליון שקל, באתר גלובס, 6 ביוני 2003 גל ניסים, ‏שפיר תקים את תחנת רכבת מודיעין מרכז ב-155 מיליון שקל, באתר גלובס, 1 באוקטובר 2003 עפרי אילני, עוד תחנה בדרך ל"עיר העתיד", באתר הארץ, 2 באפריל 2008 "רכבת ישראל", פרויקט החשמול, קו הרכבת למודיעין, בעמוד הפייסבוק של שבתשתיות - ביצוע פרויקטים בתחבורה, 26 בפברואר 2022